|  |
| --- |
| การค้นคว้าเต็มรูปแบบเกี่ยวกับมาตรฐานสากลเชิงเครื่องจักร เพื่อการเสริมประสิทธิภาพการทำงานหุ่นยนต์ด็อกโทไซต์  FULL ANALYSIS ON MACHINERY DESIGN STANDARD TO IMPROVE THE PERFORMANCE OF DOCTOSIGHT ROBOT  เพชรณเธียร จุลเลศ 5413364  วศ.บ. (วิศวกรรมชีวการแพทย์)  คณะกรรมการที่ปรึกษาวิทยานิพนธ์: จักรกฤษณ์ ศุทธากรณ์, Ph.D.  บทคัดย่อ  เนื่องจากโรงพยาบาลในไทยต้องรอบรับปริมาณผู้ป่วยปริมาณมหาศาลในทุกๆวัน อีกทั้งจำนวนผู้ป่วยที่เพิ่มมากขึ้น ส่งผลให้เกิดความล่าช้าในการให้บริการทางด้านการแพทย์ตามมา นอกจากนี้ จากสถิติยังแสดงให้เห็นว่าสภาวะการขาดแคลนแพทย์ในเขตชนบท กลายเป็นปัญหาสำคัญอีกอย่างหนึ่งในไทย นั่นหมายความว่า ผู้ป่วยที่มีถิ่นพำนักอยู่ในเขตต่างจังหวัด จะมีโอกาสในการเข้าถึงการให้บริการทางการแพทย์ โดยแพทย์ผู้เชี่ยวชาญได้น้อยลง เนื่องจากแพทย์ผู้เชี่ยวชาญส่วนใหญ่ต้องประจำการอยู่ในเขตเมืองหลวง ซึ่งห่างไกลเกินกว่าจะเข้าถึงได้โดยผู้ป่วยในบางพื้นที่ ระบบการตรวจโรคผ่านระบบโทรเวชจึงกลายเป็นตัวเลือกในการแก้ปัญหาที่มีประสิทธิภาพ วิธีหนึ่ง ซึ่งจะช่วยให้แพทย์ผู้เชี่ยวชาญสามารถเข้าผู้ป่วยที่อยู่ในเขตห่างไกลได้มากขึ้น โดยในบาทแลป (BART LAB) ได้มีการวิจัยและพัฒนาหุ่นยนต์ที่มีส่วนเกี่ยวข้องกับการพัฒนาระบบหุ่นยนต์ตรวจโรคผ่านระบบโทรเวชกันมาอย่างต่อเนื่อง และโครงการสำคัญที่เกี่ยวข้องกับการพัฒนาหุ่นยนต์ตรวจโรคผ่านระบบโทรเวช คือ โครงการ ด็อกโทไซต์ (DoctoSight)  ในโครงงานวิจัยฉบับนี้ จะเป็นการออกแบบและพัฒนาหุ่นยนต์ตรวจโรคผ่านระบบโทรเวช ด็อกโทไซต์ โดยประยุกต์เอามาตรฐานสากลมาใช้ในการออกแบบวิจัยและพัฒนาหุ่นยนต์ เพื่อเพิ่มประสิทธิภาพการทำงานของหุ่นยนต์ให้มีความเสถียรในการปฏิบัติงานมากขึ้น.  70 หน้า |